Hailey Bieber

Si Hailey Rhode Bieber (née Baldwin; namundag kan Nobyembre 22, 1996) sarong Amerikanong modelo, personalidad sa media, asin socialite. Tampok siya sa mga mayor na pahayag para ki Guess, Ralph Laurel, asin Tommy Hilfiger.

Namundag si Bieber sa Tucson, Arizona, sa aktor na si Stephen Baldwin, an pinakangohod sa magtugang na Baldwin, asin paradisenyong si Kennya Deodato Balowin. Maternal na lolo  ni Baldwin  an musikero na si Emir Deodato na hali sa Brazil. Ipinangaran si Baldwin sa  Comet kan Halley.[1]

An enot na ahensiyang pammodelo na pinirmahan ni Baldwin iyo an Ford Models, na nagluwas sa mga magasin arog kan Tatler, LOVE, V asin i-D..Multiple sources: Enot niyang kampanya nin komersiyo iyo an pagsulot kan brand na French Connection sa tiglipot kan 2014.  Kan Oktubre nin 2014, enot na pinahiling ni Bieber an saiyang debut sa paglakaw para sa Top[4] asin an Pranses na paradisenyo na si Sonia Rykiel.  Kan Disyembre 2014, naimbuwelto siya sa sarong retratong sesyon para sa Love Magazine, na nakagibo man nin halipot na pelikula na binidyo kan retratista na si Daniel Jackson asin pinaluwas niya sa opisyal na Youtube channel.[3]

Puon kan Mayo 2, 2017, nagpuon si Bieber na mag- host nin bagong TBS show na Drop the Mic kaiba an rapper na si Method Man, na nagtatampok nin apat na sikat namga artista na napapaatubang sa manlaen laen na serye nin mga ralaban para sa musika.  Kan 2020,  ipigbwelta an padalan sa laog nin duwang periodo alagad dae pa pigrebalik o ikinansela para sa ikatulong periodo.

Toltolan